
ЕВРАЗИЯ ЭКОНОМИКАЛЫК КОМИССИЯСЫ
КЕҢЕШ

ЧЕЧИМ

	2026-жылдын «27» апрели
	      № 44
	         Москва шаары


Конкреттүү ташууну байкоо мезгилинде навигациялык пломба камтууга тийиш болгон электрондук документтердеги маалымдардын жана (же) документтердеги маалымдардын курамына өзгөртүүлөрдү киргизүү жөнүндө
2022-жылдын 19-апрелиндеги Евразия экономикалык бирлигинде ташууларды байкоо үчүн навигациялык пломбаларды колдонуу жөнүндө макулдашуунун 7-беренесинин 4-пунктунун үчүнчү абзацына жана Жогорку Евразия экономикалык кеңешинин 2014-жылдын 23-декабрындагы 
№ 98 чечими менен бекитилген Евразия экономикалык комиссиясынын Иш регламентинин № 1 тиркемесинин 162-пунктуна ылайык Евразия экономикалык комиссиясынын Кеңеши чечти:
1. Евразия экономикалык комиссиясынын Кеңешинин 2023-жылдын 29-августундагы № 81 чечими менен бекитилген конкреттүү ташууну байкоо мезгилинде навигациялык пломба камтууга тийиш болгон электрондук документтердеги жана (же) документтердеги маалымдардын курамына төмөнкүдөй өзгөртүүлөр киргизилсин: 
а) V бөлүмдүн 7-пунктундагы «Транспорт каражаты катталган өлкө» деген сөздөр «Транспорт каражатынын каттоо номери» деген сөздөр менен алмаштырылсын; 
б)  VIII бөлүмдө:
11-пункт «(күбөлүктө бар болсо)» деген сөздөр менен толукталсын;
12-пункт төмөнкүдөй редакцияда баяндалсын:
«12. «Транспорт каражатына (сүйрөгүчкө, чиркегичке) ээлик кылган юридикалык жактын, юридикалык жак болуп саналбаган уюмдун аталышы же жеке жактын фамилиясы, аты.»;
төмөнкүдөй мазмундагы 13 жана 14-пункттар менен толукталсын: 
«13. Транспорт каражатынын (сүйрөгүчтүн, чиркегичтин) ээсинин дареги (күбөлүктө бар болсо).
14. Транспорт каражаты (сүйрөгүч, чиркегич) катталган өлкө.». 
2. Ушул Чечим расмий жарыяланган датадан тартып 30 календардык күн өткөндөн кийин күчүнө кирет. 

